Viu la cultura: SA NAU DEL RECICLATGE
Visitant la Nau del Reciclatge, els vostres alumnes s'endinsaran en un món màgic, en el qual a més de divertir-se, podran desenvolupar la seva creativitat amb jocs i objectes construïts amb materials reutilitzats, despertant així el seu compromís amb el medi ambient.
La nau del reciclatge té la intenció que els alumnes es diverteixin, juguin molt i descobreixin el treball artesà i manual. Es recuperaran jocs tradicionals i investigaran totes les possibilitats que tenen els materials que rebutgem de forma habitual, no tot s’ha de comprar!
Conscienciar sobre el reciclatge actiu i creatiu, utilitzar la imaginació per a crear instruments, jocs i escultures, relacionar-se i conèixer-se a través del joc, un joc que ens regala el seu ampli ventall de sorpreses i possibilitats.
Durant tres hores passaran per diferents espais amb diferents propostes.
10 h Arribada i presentació, a càrrec de dos estrambòtics personatges i dinàmica per a fer grups
10.15 h Presentació i desenvolupament de les activitats
12.30 h Espectacle de circ amb la temàtica central del reciclatge, amb jocs aeris, equilibris d’objectes i humor.
13h Acomiadament dels participants.
Activitats estructurades per diferents espais:
Illa dels invents: espai de taules amb eines i material reciclat perquè cada nin i nina pugui desenvolupar la seva imaginació i crear la seva escultura, joc….
Espai musical i experimental d'instruments reciclats. En aquest espai podran recrear-se amb una infinitat d'objectes oblidats i reconvertits en instruments, perquè a més de poder-los escoltar puguin crear la seva pròpia orquestra.
Carrusel a pedals: Aquí tots podran pujar en el tradicional carrusel però amb la gran particularitat que aquest funciona a pedals i està construït a amb materials reciclats.
Jocs reciclats: els participants podran jugar amb la instal·lació permanent de jocs de Lila, experimentar amb els diferents mecanismes i materials i posar a prova la seva destresa i concentració.
Adreçat a: educació infantil, educació primària, ESO
Preu per alumne: 6,5 €
Adreça: Ctra. Costitx-Sencelles Ma-3121, km 4
Mínim/Màxim alumnes (per 1 sessió): 120/ 200
Mínim/Màxim alumnes (per 2 sessions): 201/ 400
Disponible mesos de novembre, desembre, març, abril, maig i juny
Activitat no subjecte a terminis